## Pravilnik o kriterijima za utvrđivanje programa javnih potreba u području filma i njihovom financiranju

### NN 62/2003 (12.4.2003.), Pravilnik o kriterijima za utvrđivanje programa javnih potreba u području filma i njihovom financiranju

# MINISTARSTVO KULTURE

741

Na
temelju članka 18. stavka 4. Zakona o sustavu državne uprave (»Narodne novine«,
br. 75/93, 48/99, 15/00, 127/00 i 59/01) i članka 10a. Zakona o financiranju
javnih potreba u kulturi (»Narodne novine« 47/90 i 27/93) ministar kulture
donosi

## PRAVILNIK

### O KRITERIJIMA ZA UTVRĐIVANJE PROGRAMA JAVNIH POTREBA U PODRUČJU FILMA I NJIHOVOM FINANCIRANJU

OPĆE
ODREDBE

Članak
1.

U težnji
da trajno daje potporu hrvatskoj filmskoj proizvod­nji Ministarstvo kulture
svake će godine, prema mogućnostima i u okviru sredstava državnog proračuna
namijenjenih programu kulturnog razvitka i nacionalnom filmskom programu,
osigurati sredstva za sufinanciranje proizvodnje filmova i to:

•
dugometražnih igranih i dokumentarnih filmova,

•
kratkometražnih igranih i dokumentarnih filmova,

•
animiranih filmova,

•
alternativnih (eksperimentalnih) filmova.

Pod
»filmom« podrazumijevaju se sva djela pokretnih slika, na svim poznatim
podlogama, koje postoje i koje će postojati, na kojima se ta djela snimaju,
pohranjuju i prikazuju.

Broj
filmova iz stavka 1. ovoga članka određuje svake godine Ministarstvo kulture
nakon što seutvrdi program kulturnog razvitka i raspoloživa sredstva iz
državnog proračuna za njegovo ostvarivanje, na osnovi kojih se utvrđuju iznosi
financijskih sredstava kojima se financira određeni projekt, iznos za
debitantske igrane filmove te rezervirana sredstva ili utvrđeni iznos za
poticaj nezavisnih produkcija i koprodukcija.

Članak 2.

Sredstvima Ministarstva kulture namijenjenim
kinematografskoj djelatnosti sufinancirat će se također i komplementarne
filmske djelatnosti (zaštita filmske baštine, filmski festivali i druge
djelatnosti iz područja filmske kulture), te posebno program promocije i
prodaje hrvatskog filma.

Utvrđivanje
kulturnog programa iz stavka 1. ovoga članka i njihovo uvrštavanje u program
javnih potreba u kulturi, provodi se putem Javnog poziva što ga raspisuje
Ministarstvo kulture (u daljnjem tekstu: Poziv).

NATJEČAJ

Članak
3.

Sredstva
za filmsku proizvodnju iz članka 1. ovoga Pravilnika dodjeljuju se putem
godišnjeg javnog natječaja za sufinanciranje filmske proizvodnje (dalje:
Natječaj). Prema mogućnostima i potrebama, natječaj se može raspisati
višekratno u istoj godini.

Članak
4.

Natječaj
raspisuje Ministarstvo kulture u prvom tromjesečju svake kalendarske godine i
objavljuje ga u dnevnom tisku.

Natječaj se objavljuje za sve filmske forme iz članka
1. ovoga Pravilnika, za debitantske i koprodukcijske filmove, te djelo­mično
ili potpuno realizirane filmove.

Natječaj je otvoren do isteka roka za koji je
raspisan.

Rezultati Natječaja objavljivat će se po isteku roka
navedenog u Natječaju. O rezultatima Natječaja podnostitelji zahtjeva bit će
obaviješteni u roku naznačenom u Natječaju.

Članak 5.

Na Natječaj se prijavljuju filmski projekti
namijenjeni u prvom redu javnom prikazivanju u kinima u izvornom obliku na
hrvatskom jeziku.

Kulturno vijeće za film i kinematografiju
Ministarstva kulture (u daljnjem tekstu: Vijeće) može iznimno, ako to priroda
scenarija zahtijeva, predložiti snimanje filma ili dijela filma i na drugom
jeziku.

Članak 6.

Pravo sudjelovanja u Natječaju imaju državljani
Republike Hrvatske, filmski producenti zajednički s redateljima, sa scenarijem
za koji imaju autorska prava.

Članak 7.

Pravo sudjelovanja u Natječaju nemaju naručeni
filmovi, nastavni filmovi i filmski projekti namijenjeni marketingu i reklami.

Članak
8.

Pravo
sudjelovanja u Natječaju nemaju producenti, producentske kuće i autori kojima
je Ministarstvo kulture u nekom od prethodnih natječaja prihvatilo projekt, a
oni nisu ispunili svoje ugovorne obveze prema navedenom Ministarstvu, kao ni
producenti ili producentske kuće koje nisu ispunile svoje obveze prema državnom
proračunu, mirovinskom i/ili zdravstvenom fondu.

Članak 9.

Sastavni dio dokumentacije za Natječaj je prijavnica
za svaki projekt, koja sadržava sve tražene podatke o redatelju i producentu,
moguće podatke o uspjehu prethodnih filmova istog redatelja na domaćim i
međunarodnim festivalima, broju gledatelja u hrvat­skim kinima i u međunarodnoj
distribuciji, kao i sve dogovorene izvore financiranja.

Uz
ispunjenu prijavnicu na Natječaj je potrebno dostaviti:

• za
dugometražne igrane i dokumentarne filmove: dovršeni scenarij, sinopsis
(razrađenu ideju filma 1 – 2 kartice), treatment (10 – 15
kartica), redateljsku koncepciju, sve na hrvatskom jezi­ku,

• za
kratkometražne, dokumentarne i alternativne filmove: dovršeni scenarij, odnosno
knjigu snimanja, sinopsis (razrađenu ideju filma na pola stranice), redateljsku
koncepciju, sve na hrvat­skom jeziku,

• za
animirane filmove: sinopsis s likovnim predlošcima te slikovnu knjigu snimanja,
sve na hrvatskom jeziku,

•  za sve kategorije filmova: dokaz o autorskim
pravima i fi­nan­cijski i operativni plan projekta, sve na hrvatskom jeziku i u
kunskim iznosima.

Članak
10.

Financijski
plan obvezno sadrži:

a) izravne proizvodne troškove filma do prve
korekcijske tonske kopije,

b) režijske troškove – najviše u visini do 5%
usvojenog financijskog plana,

c) eksploatacijske troškove u koje se ubrajaju:

• tri (3) tonske kopije od kojih je jedna
podnaslovljena na jednom od svjetskih jezika,

• komplet reklamnih fotografija i plakat filma,

• troškovi eksploatacije filma u zemlji i svijetu,
ponuda filma stranim festivalima, smotrama i sl., sve do trenutka kada film uđe
ili je pozvan u program festivala A i B kategorije.

d) trošak izrade jedne 35 mm tonske kopije filma za
Hrvat­sku kinoteku, a za filmove snimljene izvorno na elektroničkom nosaču
jednu kopiju na istovrsnom nosaču.

DJELOMIČNO ILI POTPUNO REALIZIRANI PROJEKTI

Članak
11.

Na
Natječaj se mogu prijavljivati i djelomično ili potpuno reali­zirani filmovi iz
svake od četiriju kategorija iz članka 1. ovoga Pravilnika.

Za
takve filmove, uz priloge iz članaka 9. i 10. ovoga Pravil­nika, podnosi se i
detaljan izračun utrošenih sredstava, specifikacija visine potrebnih sredstava
za potpuno dovršenje filma, te prilaže realizirani materijal/film na uvid.

Broj
takvih filmova, odnosno minuta filma iz stavka 1. ovoga članka određuje svake
godine Ministarstvo kulture u sklopu programa kulturnog razvitka.

DEBITANTSKI FILMOVI

Članak
12.

U
sklopu programa kulturnog razvitka osigurat će se sufinanciranje najmanje
jednog debitanskog dugometražnog igranog filma.

Pod
debitantskim dugometražnim igranim filmom podrazumijeva se dugometražni igrani
film koji će režirati autor koji do prijavljivanja na Natječaj nije snimio
djelo iz kategorije dugometražnog igranog filma.

Prijava
za kategoriju debitantskog filma sadržava sve priloge iz članaka 9. i 10. ovog
Pravilnika.

MEĐUNARODNI KOPRODUKCIJSKI FILMOVI

Članak
13.

Broj
međunarodnih koprodukcijskih filmova, odnosno minuta animacije koji će se
financirati, utvrđuje svake godine Ministarstvo kulture programom kulturnog
razvitka.

Filmovi
iz stavka 1. ovog članka podliježu postupku prihva­ćanja za sufinanciranje
sukladno člancima 9. i 10. ovog Pravilnika, uz dostavu svih potrebnih dokaza o
zatvaranju financijske konstrukcije.

Sudjelovanje
u financiranju hrvatskih producenata u filmovima iz stavka 1. ovog članka ne može
biti manje od 20%, te ne veće od 80% ukupnog proračuna filma.

U
ovisnosti o financijskom sudjelovanju koproducentskih strana iz stavka 3. ovoga
članka mora biti odgovarajuća zastupljenost hrvatske strane u umjetničkom ili
tehničkom osoblju.

UMJETNIČKI
SAVJETNICI

Članak
14.

Ministar
kulture će, na prijedlog Vijeća, u svrhu vrednovanja scenarija za pojedine
vrste filmova, imenovati umjetničke savjetnike iz redova uglednih filmskih
djelatnika, a po potrebi i drugih kulturnih djelatnika, i to:

• dva umjetnička savjetnika za dugometražni igrani i
dokumentarni film

• jednog umjetničkog savjetnika za kratkometražni i
dokumentarni film

• jednog umjetničkog savjetnika za animirani film

• jednog umjetničkog savjetnika za alternativnifilm.

Umjetnički savjetnici imenuju se na rok od godinu
dana, te ih ministar kulture može razriješiti i prije isteka toga roka.

Umjetnički savjetnici imaju pravo na naknadu za svoj
rad. Visinu naknade utvrđuje ministar kulture posebnim rješenjem.

Članak 15.

Zadaci umjetničkog savjetnika su:

• samostalno čita scenarije (knjige snimanja), piše
recenzije te ih prema kvaliteti ocjenjuje ocjenom od 1 do 10,

• podnosi Vijeću recenzije i rangiranu listu
scenarija, odnosno knjiga snimanja pristiglih na natječaj, uz izdvajanje
projekata posebno preporučljivih za realizaciju,

• prema potrebi prati realizaciju prihvaćenih
projekata i kolaudira film po završetku fine montaže (tj. potvrđuje da je film
doista ostvaren po odobrenu scenariju),

•
recenzira film uz njegovu kolaudaciju.

PRODUKCIJSKI
SAVJETNIK

Članak
16.

Radi
vrednovanja financijskih planova i zaštite sredstava ko­je ulaže Ministarstvo
kulture, ministar kulture može iz redova uglednih filmskih djelatnika, a na
prijedlog Vijeća, imenovati produkcijskog savjetnika.

Zadatak produkcijskog savjetnika je analiziranje
financijskih planova filmova uvrštenih u uži izbor za sufinanciranje.

Za vrijeme trajanja mandata produkcijski savjetnik se
ne može javljati na Natječaj kao samostalni producent ili koproducent s
većinskim udjelom u filmu.

Produkcijski savjetnik ima pravo na naknadu za svoj
rad. Visinu naknade utvrđuje ministar kulture posebnim rješenjem.

Produkcijski savjetnik imenuje se na rok od godinu
dana, te ga ministar kulture može razriješiti dužnosti i prije istega toga
roka.

VIJEĆE
ZA FILM I KINEMATOGRAFIJU

Članak
17.

Zadaci
članova Vijeća su:

•
pripremanje i provođenje Natječaja za sufinanciranje film­ske proizvodnje,

•
čitanje svih sinopsisa projekata prispjelih na Natječaj,

• na
osnovi preporuka umjetničkih savjetnika članovi Vijeća obavezno čitaju
tritmente ili/i scenarije preporučenih filmova, a po izboru i druge uzimajući u
obzir procjene i preporuke umjet­ničkih savjetnika, procjene produkcijskog
savjetnika te podatke iz prijavnice, izrađuju konačni prijedlog filmova za
sufinanciranje i upućuju ga ministru kulture,

•
izrađuju godišnji rezime ukupne filmske proizvodnje,

•
izrađuju prijedlog programa javnih potreba u kulturi i prati njihovu
realizaciju.

Članak
18.

Stručne
službe Ministarstva kulture pripremaju ugovore, utvrđuju ispunjavanje ugovornih
obveza u svakoj fazi sufinanciranja, te obavljaju i druge poslove vezane uz
realizaciju ugovora, financiranja, promidžbu i prodaju hrvatskog filma.

UGOVOR
I NOSITELJI PROJEKTA

Članak
19.

Za
svaki prihvaćeni projekt sklopit će se ugovor o sufinanciranju između
Ministarstva kulture s jedne, te producenta, odnosno pravne osobe ovlaštene za
proizvodnju filma i redatelja filma s druge strane (u daljnjem tekstu:
Nositelji projekta), i to u roku od 30 dana nakon što ministar kulture donese
konačnu odluku o sufinaciranju prema prijedlogu Vijeća.

Pored uvjeta koji vrijede za sve projekte u slučaju
koprodukcija ugovor, mora sadržavati odredbe u smislu članka 13. stav­ka 3. i
4. ovoga Pravilnika. U ugovoru se obvezno navodi Republika Hrvatska kao zemlja
proizvodnje prema redoslijedu zastupljenosti, te sukladno utvrđenom omjeru
sudjelovanja iz članka 13. ovog Pravilnika.

Članak 20.

Nositelji projekta koji su potpisnici ugovora iz
članka 19. ovoga Pravilnika dužni su u svakom trenutku na traženje Ministarstva
kulture, te umjetničkog i produkcijskog savjetnika dati sve umjetničke i
poslovne informacije o proizvodnji i eksploataciji filma, kao i svu financijsku
dokumentaciju projekta.

U slučaju davanja neistinitih podataka Ministarstvo
kulture ima pravo raskinuti ugovor.

Članak 21.

Nositelji projekta čiji je filmski projekt prihvaćen
dužni su prije potpisivanja ugovora iz članka 19. ovoga Pravilnika priložiti:

– dokaz o uređenim autorskim pravima glede scenarija,

– financijski i operativni plan.

Članak 22.

Nositelji projekta ugovorom se obvezuju da će u nazna­čenom
roku film biti snimljen i dovršen, te da će u protivnom sredstva primljena na
temelju ugovora vratiti Ministarstvu kulture sa zakonskim kamatama.

U svrhu osiguranja povrata sredstava iz stavka 1.
ovoga članka Nositelji projekta obvezni su kod sklapanja ugovora Ministarstvu
kulture dati bianco mjenicu.

Članak 23.

Ugovorom iz članka 19. ovoga Pravilnika utvrdit će se
dinamika isplate odobrene svote sufinanciranja ovisno o priljevu sred­stava iz
državnog proračuna.

Prije isplate prve rate ugovorenog sufinanciranja
Nositelji projekta su obvezni dostaviti:

– popis glavnih umjetničkih i tehničkih suradnika,

– konačan operativni plan potpisan od Nositelja
projekta,

– konačan financijski plan prema članku 10. ovoga
Pravilnika,

– dokaz o aranžmanima u sufinanciranju filma s drugim
partnerima (zatvaranje financijske konstrukcije filma).

Članak 24.

Sredstva kojima Ministarstvo kulture sufinancira
odobreni filmski projekt su nepovratna, osim u slučajevima neispunjavanja
odredaba ugovora iz članka 22. i članka 23. stavak 2. ovoga Pravilnika, te
ostvarene dobiti iz komercijalne eksploatacije filma.

Za slučaj ostvarene dobiti iz komercijalne
eksploatacije filma, ugovorne strane u smislu članka 19. ovoga Pravilnika
odredit će ugovorom udjele u dobiti.

Članak 25.

Ukoliko umjetnički savjetnici u postupku kolaudacije
utvrde da su tijekom snimanja filma učinjene promjene koje su bitno izmijenile
smisao odobrenog filma, imaju pravo odbiti kolaudaciju, a Ministarstvo kulture
će pokrenuti postupak za povrat do tada isplaćenih sredstava.

OSTALE
ODREDBE

Članak
26.

Filmovi
koji su sufinancirani sredstvima Ministarstva kulture moraju se besplatno dati
na nekomercijalno korištenje za programe predstavljanja i promidžbe hrvatske
kulture u zemlji i inozemstvu koje provodi Ministarstvo kulture ili drugi
nositelji projekta uz suglasnost Ministarstva kulture.

Članak 27.

Za svaki film čiju proizvodnju sufinancira
Ministarstvo kulture, producent je obvezan dostaviti Hrvatskoj kinoteci
besplatno jednu ispravnu i nekorištenu 35 mm filmsku tonsku kopiju, odnosno
sukladno članku 10. ovoga Pravilnika.

Članak 28.

Stupanjem na snagu ovoga Pravilnika prestaje važiti
Pravilnik o kriterijima za utvrđivanje programa javnih potreba u području filma
i njihovom financiranju (»Narodne novine«, br. 45/00).

Ovaj Pravilnik stupa na snagu
osmog dana od dana objave u »Narodnim novinama«.

Klasa: 612-11/03-01-32
Urbroj: 532-03-3/4-03-01
Zagreb, 7. travnja 2003.

Ministar kulture
**dr. sc. Antun Vujić,** v. r.

if !supportEmptyParas endif

if !supportEmptyParas endif

Pravilnik, NN 62/2003-741